# Estació de Llorca-Sutullena

Mapa Rodalies Alacant-Múrcia línia C-2 :
Línia Talgo Llorca i Talgo Múrcia :
Llorca-Sutullena és una de les dues estacions de ferrocarril del nucli urbà de Llorca, juntament amb l'estació de Llorca-San Diego, i una de les quatre del municipi de Llorca. Està inclosa dins de la xarxa d'estacions d'Adif i part de la línia Múrcia-Llorca-Águilas del Ferrocarril de l'Almanzora. Està situada al costat de la Plaça Carruajes, pròxima al centre de Llorca i a la plaça de toros de Sutullena, una pedania del municipi de Llorca.
Tenen aturada els trens de la línia C-2 de rodalia de Múrcia-Alacant i és estació terme d'un tren Talgo procedent de Barcelona. Tres dels setze trens de rodalies que passen per aquesta estació procedents de Múrcia continuen fins al final de la línia, a Águilas; excepte en període estival on Renfe n'augmenta el nombre.

## Història

El 1876 se sol·licita una concessió del tram entre Alcantarilla i Llorca. Aquesta secció no arriba fins a Múrcia, ja que en aquell moment ja estava construït i en explotació la línia Chinchilla-Cartagena, que passa per Alcantarilla i Múrcia, i el tram comprès entre aquests dos punts podia així utilitzar-se. La concessió s'atorga, doncs, només entre Alcantarilla i Llorca. L'any 1889 s'inaugura l'estació de Llorca-Sutullena.
L'estació era una terminal fins que el 1890 es va inaugurar el tram Almendricos-Llorca, que va permetre que els trens circulessin entre Llorca i Águilas. Dos anys més tard, el 1892, es va inaugurar un breu tram de 171 metres que permetia la continuïtat de la línia des de Múrcia fins a Águilas, que després del tancament del Ferrocarril de l'Almanzora va esdevenir una línia de rodalia.
L'11 de maig de 2011, Llorca va patir dos terratrèmols de 4,7 i 5,1 en l'escala de Richter. L'estació va quedar malmesa, sobretot en la part superior. La teulada, parets i finestres van caure per la força del sisme i pocs dies després tot el pis superior de l'estació va ser enderrocat per seguretat. Malgrat els danys es continuà donant servei als viatgers a la zona annexa a l'edifici històric. Els tècnics d'Adif van avaluar l'estació i van optar per la restauració de l'edifici, abans de la demolició.

## Serveis ferroviaris
### Llarga Distància

| Tipus de tren | >> | Parades intermèdies | Observacions |
| Talgo Llorca | Montpellier | Totana · Alhama de Múrcia · Múrcia del Carmen · Oriola · Elx-Parc · Alacant Terminal · Elda-Petrel · Villena · Xàtiva · València-nord · Castelló de la Plana · Benicàssim · Benicarló-Peníscola · Vinaròs · L'Aldea - Amposta - Tortosa · Salou · Tarragona · Barcelona-Sants · Girona · Figueras · Portbou · Cervera de la Marenda· Perpinyà · Narbona· Besiers | 1 tren al dia; en sentit contrari procedeix de Barcelona-Sants, ja que el procedent de Montpeller es dirigeix a Cartagena |

### Rodalies

| Procedència/Destinació | < | Línia | > | Procedència/Destinació |
| Rodalia de Múrcia-Alacant de Renfe |||||
| terminal Águilas | terminal Puerto Lumbreras | C-2 | Llorca-San Diego | Múrcia del Carmen |

## Referències

* ↑ «Estació de Llorca-Sutullena des de l'aire». La Verdad. imatge
* ↑ «Adif presta de nuevo el servicio de venta de billetes e información en la estación de Lorca-Sutullena (Murcia)» (en castellà). Administrador de Infraestructuras Ferroviarias, 01-06-2011. Arxivat de l'original el 2016-03-03. [Consulta: 26 juny 2011].
* ↑ «Renfe suprime hoy el tren directo hasta Montpellier y habrá que hacer transbordo en Murcia o Barcelona» (en castellà). La Verdad, 14-06-2008.

## Vegeu també

* Llista d'estacions de la xarxa de Rodalies de Múrcia-Alacant

## Enllaços externs

* Fitxa de l'estació al web d'Adif
* Pàgina oficial de Rodalia de Múrcia-Alacant al web de Renfe